Jurnalist O’rinboy Usmonov shartli ravishda ozod etildi, ammo tergov davom etmoqda
Jurnalistlarni himoya qilish qo’mitasi hukumatni "Bi-Bi-Si" muxbiriga qo'yilgan qolgan ayblovlarni bekor qilishga chaqirmoqda.
Biroq jurnalist ustidan tergov ishi davom etadi. Usmonovdan "taqiqlangan guruhga a’zolik" haqidagi ayblov olib tashlangan. Jurnalist endi “Hizb-ut-Tahrir” a’zolari bilan uchrashib, bu haqda rasmiylarga xabar bermaganlik, ya’ni ma’lumotni yashirganlikda ayblanmoqda. Buning uchun jarima to'lashi yoki ikki yil qamoq jazosi olishi mumkin. Yevropada Xavfsizlik va Hamkorlik Tashkiloti ta’rifi bilan aytganda, yuragi zaif Usmonovning turmaga tashlanishi nozik mavzularni yoritgan jurnalistning “tanobini tortish” va “senzura”dir. “Prokuratura "Bi-Bi-Si" muxbiri O’rinboy Usmonovning ishini diqqat bilan tekshirib, uni sudga qadar qo’yib yuborishga ahd qilgan. Jurnalistga mamlakatni tark etish taqiqlangan”, - deydi Salimzoda. Uning aytishicha, prezident Emomali Rahmon bu haqda xabardor qilingan. Nyu-Yorkda asoslangan Jurnalistlarni himoya qilish xalqaro qo’mitasi Usmonovning erkinlikka chiqqanidan mamnun va hukumatni barcha ayblovlarni bekor qilishga chaqirmoqda. “O’rinboy Usmonov bir oydan o'tgach nihoyat oilasi bag’riga qaytganidan xursandmiz. Uning hibsga olinishi adolatsizlik edi”, - deydi qo’mita rahbari muovini Robert Maxoni.